Sarpa

Sarpa (Sarpa salpa) Sparidae familiako ur gaziko arraina da, ekialdeko Ozeano Atlantikoan eta Mediterraneo itsasoan bizi dena. 30 cm inguru luze dira ale helduak. Gorputz egituraz arrautza itxurakoak eta alboetatik zapal samarrak dira. Aho estua dute. Bizkarrean hegal bakarra dute, buruaren atzetik ia isatserainokoa. Sabel-hegalak laburrak dituzte, eta uzkialdekoa, berriz, luze samarra. Kolorez gris zilarkarak dira, baina gorputzaren alde banatan urre koloreko 10-12 zerrenda ere badituzte. Mediterraneo itsasoan eta Ozeano Atlantikoan bizi dira. Algak eta oskoldunak jaten dituzte batez ere.

Salparen haragia jateak haluzinazioak eragin ditzake; izan ere, Erromatar Inperioaren garaian, olgetarako drogatzat jaten zuten. Bizkaian bedarjale, salba edo sabai diote.

 Erreferentziak 

Kanpo estekak

Kategoria:Sparidae
Kategoria:Euskal Herriko itsas arrainak